CELEX: 52004PC0335
Language: fi
Date: 2004-04-28
Title: Ehdotus: neuvoston päätös, Euroopan yhteisöjen ja niiden jäsenvaltioiden sekä Puolan Eurooppa-sopimuksella perustetussa assosiaationeuvostossa ilmaistavasta yhteisön kannasta kiistassa, joka koskee tulkintaa Eurooppa-sopimuksen 10 artiklan 4 kohdan ja 25 artiklan soveltamisesta farmaseuttisten tuotteiden hintojen ennalta vahvistamista koskevaan Puolan lainsäädäntöön (31 päivänä maaliskuuta 2000 annettu valtiovarainministerin asetus velvollisuudesta soveltaa virallisia marginaaleja ja periaatteista vahvistettaessa ennalta myyntihintoja maahantuoduille valmiille lääkkeille, seerumeille, rokotteille ja ehkäisyvälineille) [SEK(2004) 494]

EUROOPAN YHTEISÖJEN KOMISSIO
                                                     Bryssel 28.04.2004
                                                     KOM(2004) 335 lopullinen
                                            Ehdotus:
                                  NEUVOSTON PÄÄTÖS,
    Euroopan yhteisöjen ja niiden jäsenvaltioiden sekä Puolan Eurooppa-sopimuksella
     perustetussa assosiaationeuvostossa ilmaistavasta yhteisön kannasta kiistassa, joka
        koskee tulkintaa Eurooppa-sopimuksen 10 artiklan 4 kohdan ja 25 artiklan
    soveltamisesta farmaseuttisten tuotteiden hintojen ennalta vahvistamista koskevaan
   Puolan lainsäädäntöön (31 päivänä maaliskuuta 2000 annettu valtiovarainministerin
   asetus velvollisuudesta soveltaa virallisia marginaaleja ja periaatteista vahvistettaessa
   ennalta myyntihintoja maahantuoduille valmiille lääkkeille, seerumeille, rokotteille ja
                                      ehkäisyvälineille)
                                     (komission esittämä)
                                       [SEK(2004) 494]
FI                                                                                           FI
 ---pagebreak---                                              PERUSTELUT
   Euroopan yhteisö ja sen jäsenvaltiot katsovat, että Puolan kanssa on syntynyt kiista, joka
   koskee tulkintaa 13 päivänä joulukuuta 1993 tehdyllä neuvoston ja komission päätöksellä
   (1993/743/EY, EHTY, Euratom)1 hyväksytyn Euroopan yhteisöjen ja niiden jäsenvaltioiden
   sekä Puolan Eurooppa-sopimuksen 10 artiklan 4 kohdan ja 25 artiklan soveltamisesta
   farmaseuttisten tuotteiden hintojen ennalta vahvistamista koskevaan Puolan lainsäädäntöön
   (31 päivänä maaliskuuta 2000 annettu valtiovarainministerin asetus velvollisuudesta soveltaa
   virallisia marginaaleja ja periaatteista vahvistettaessa ennalta myyntihintoja maahantuoduille
   valmiille lääkkeille, seerumeille, rokotteille ja ehkäisyvälineille).
   Kiista johtuu Puolassa maahantuontia harjoittavan farmasianteollisuuden tekemistä
   valituksista, jotka perustuvat uhkaan, että talouden toimijoille määrättäisiin valtavia sakkoja ja
   korvausvelvoitteita kyseisen lainsäädännön väitetyn rikkomisen perusteella.
   Euroopan yhteisö ja sen jäsenvaltiot katsovat, että tällainen farmaseuttisten tuotteiden
   vakiohintojen ennalta vahvistamista koskeva Puolan aikaisempi lainsäädäntö oli
   tuontituotteita syrjivä, mistä syystä sillä rikottiin Eurooppa-sopimuksen 10 artiklan 4 kohdan
   määräyksiä. Lisäksi sillä rikottiin 25 artiklan määräyksiä vaikeuttamalla Puolan ja yhteisön
   välistä kauppaa.
   Euroopan yhteisön ja jäsenvaltioiden kannasta poiketen Puola pitää farmaseuttisten tuotteiden
   vakiohintojen ennalta vahvistamista koskevaa aikaisempaa lainsäädäntöään syrjimättömänä
   eikä katso, että sillä olisi rikottu Eurooppa-sopimuksen 25 artiklan määräyksiä. Puola näyttää
   olevan valmis soveltamaan toimenpiteitä sakkojen määräämiseksi tapauksissa, joissa väitetään
   rikotun kyseistä lainsäädäntöä. Toimenpiteitä sovellettaisiin erinäisiin maahantuontia
   harjoittaviin farmasia-alan yrityksiin kohdistuneiden, 1. toukokuuta 2000 ja 9. huhtikuuta
   2002 välisen ajanjakson kattaneiden tutkimusten perusteella. Toimenpiteillä saattaisi olla
   vakavia taloudellisia seurauksia asianomaisille EU:n yrityksille.
   Euroopan yhteisö ja sen jäsenvaltiot uskovat vakaasti, että on olemassa riittävät perusteet sen
   osoittamiseksi, että Puola aikaisempaa lainsäädäntöään koskevalla toiminnallaan rikkoo
   Eurooppa-sopimuksen 25 artiklan määräyksiä.
   Komission yksiköt ovat pyrkineet voimakkaasti assosiaatiokomiteassa, kirjeillään ja
   korkeimman tason kokouksissa saamaan Puolan hallituksen harkitsemaan kantaansa
   uudelleen ja varmistamaan selkeästi Eurooppa-sopimuksen täysimääräisen noudattamisen.
   Puolan hallitus ei kuitenkaan näytä haluavan antaa sitoumuksia asiassa.
   Komissio on pyytänyt neuvoston puheenjohtajavaltiota ottamaan asian esille EU:n ja Puolan
   assosiaationeuvostossa Eurooppa-sopimuksen 105 artiklan mukaisesti, jotta kiista voitaisiin
   ratkaista päätöksellä ja tarvittaessa voitaisiin käynnistää välimiesmenettely. Edellä esitetyn
   vuoksi neuvostoa pyydetään hyväksymään tämä ehdotus assosiaationeuvoston päätökseksi.
   1
            EYVL L 348, 31.12.1993, s.1.
FI                                                   2                                                FI
 ---pagebreak---                                                 Ehdotus:
                                         NEUVOSTON PÄÄTÖS,
       Euroopan yhteisöjen ja niiden jäsenvaltioiden sekä Puolan Eurooppa-sopimuksella
       perustetussa assosiaationeuvostossa ilmaistavasta yhteisön kannasta kiistassa, joka
          koskee tulkintaa Eurooppa-sopimuksen 10 artiklan 4 kohdan ja 25 artiklan
      soveltamisesta farmaseuttisten tuotteiden hintojen ennalta vahvistamista koskevaan
     Puolan lainsäädäntöön (31 päivänä maaliskuuta 2000 annettu valtiovarainministerin
     asetus velvollisuudesta soveltaa virallisia marginaaleja ja periaatteista vahvistettaessa
     ennalta myyntihintoja maahantuoduille valmiille lääkkeille, seerumeille, rokotteille ja
                                            ehkäisyvälineille)
   EUROOPAN UNIONIN NEUVOSTO, joka
   ottaa huomioon Euroopan yhteisöjen ja niiden jäsenvaltioiden sekä Puolan Eurooppa-
   sopimuksen ja erityisesti sen 105 artiklan,
   sekä katsoo seuraavaa:
   (1)    Eurooppa-sopimuksella2 perustetaan assosiaatio Euroopan yhteisöjen ja niiden
          jäsenvaltioiden sekä Puolan välillä. Sopimuksen 105 artiklassa määrätään menettelystä
          Eurooppa-sopimuksen soveltamista tai tulkintaa koskevien kiistojen ratkaisemiseksi.
   (2)    Euroopan yhteisö ja sen jäsenvaltiot katsovat, että farmaseuttisten tuotteiden hintojen
          vahvistamista koskevalla Puolan aikaisemmalla lainsäädännöllä syrjittiin
          tuontituotteita, mistä syystä sillä rikottiin Eurooppa-sopimuksen 10 artiklan 4 kohdan
          määräyksiä.
   (3)    Lisäksi Euroopan yhteisö ja sen jäsenvaltiot katsovat, että farmaseuttisten tuotteiden
          hintojen ennalta vahvistamista koskevalla Puolan aikaisemmalla lainsäädännöllä
          rikottiin Eurooppa-sopimuksen 25 artiklan määräyksiä vaikeuttamalla Puolan ja
          yhteisön välistä kauppaa.
   (4)    Koska edellä mainittu lainsäädäntö on korvattu ottamalla käyttöön uusi
          hinnoittelujärjestelmä (5 päivänä heinäkuuta 2001 annettu hinnoittelulaki), Euroopan
          yhteisö ja sen jäsenvaltiot katsovat, ettei ole hyväksyttävää soveltaa toimenpiteitä,
          joilla määrätään sakkoja lainsäädännön väitetyn rikkomisen vuoksi, koska kyseinen
          lainsäädäntö oli syrjivä ja sillä rikottiin Eurooppa-sopimuksen määräyksiä.
   (5)    Komission yksiköt ovat toistuvasti pyytäneet Puolan viranomaisia selvittämään
          aikomuksensa, jotka koskevat erinäisten maahantuontia harjoittaviin farmasia-alan
          yrityksiin kohdistuneiden, 1 päivän toukokuuta 2000 ja 9 päivän huhtikuuta 2002
   2
           EYVL L 348, 31.12.1993, s. 1.
FI                                                   3                                            FI
 ---pagebreak---            välisen     ajanjakson     kattaneiden     tutkimusten     perusteella    langetettavia
           sakkoseuraamuksia.
   (6)     Puolan omaksuman kannan perusteella komissio uskoo, ettei Puolan hallitus epäröisi
           soveltaa toimenpiteitä edellä mainittujen tutkimusten tulosten perusteella sakkojen
           määräämiseksi farmaseuttisten tuotteiden hintojen vahvistamista koskevan
           lainsäädännön väitetyn rikkomisen vuoksi, mistä mahdollisesti kohdistuu taloudellisia
           vaikutuksia asianomaisiin talouden toimijoihin.
   (7)     Puolan hallitus ei näytä haluavan antaa sitoumuksia varmistaakseen selkeästi
           Eurooppa-sopimuksen täysimääräisen noudattamisen,
   ON PÄÄTTÄNYT SEURAAVAA:
                                            Ainoa artikla
   Ratkaistakseen kiistan, joka koskee tulkintaa Eurooppa-sopimuksen 10 artiklan 4 kohdan ja
   25 artiklan soveltamisesta farmaseuttisten tuotteiden hintojen vahvistamista koskevaan Puolan
   lainsäädäntöön (31 päivänä maaliskuuta 2000 annettu valtiovarainministerin asetus
   velvollisuudesta soveltaa virallisia marginaaleja ja periaatteista vahvistettaessa ennalta
   myyntihintoja maahantuoduille valmiille lääkkeille, seerumeille, rokotteille ja
   ehkäisyvälineille), yhteisö saattaa asian Euroopan yhteisöjen ja niiden jäsenvaltioiden sekä
   Puolan Eurooppa-sopimuksella perustetun assosiaationeuvoston käsiteltäväksi.
   Kanta, joka yhteisön on määrä ilmaista assosiaationeuvostossa, perustuu tämän päätöksen
   liitteenä olevaan assosiaationeuvoston päätöksen luonnokseen.
   Tehty Brysselissä […].
                                                Neuvoston puolesta
                                                Puheenjohtaja
FI                                                4                                                FI
 ---pagebreak---                                                  LIITE
                                                Ehdotus:
              EY:n ja Puolan ASSOSIAATIONEUVOSTON PÄÄTÖS N:o …/2004
         kiistasta, joka koskee tulkintaa Eurooppa-sopimuksen 10 artiklan 4 kohdan ja
    25 artiklan soveltamisesta farmaseuttisten tuotteiden hintojen vahvistamista koskevaan
     Puolan lainsäädäntöön (31 päivänä maaliskuuta 2000 annettu valtiovarainministerin
     asetus velvollisuudesta soveltaa virallisia marginaaleja ja periaatteista vahvistettaessa
     ennalta myyntihintoja maahantuoduille valmiille lääkkeille, seerumeille, rokotteille ja
                                           ehkäisyvälineille)
   ASSOSIAATIONEUVOSTO, joka
   ottaa huomioon Euroopan yhteisöjen ja niiden jäsenvaltioiden sekä Puolan Eurooppa-
   sopimuksen ja erityisesti sen 105 artiklan,
   sekä katsoo seuraavaa:
   (1)       Tarkasteltuaan Euroopan yhteisön väitettä, jonka mukaan farmaseuttisten tuotteiden
             hintojen vahvistamista koskevalla Puolan aikaisemmalla lainsäädännöllä syrjittiin
             tuontituotteita ja näin ollen rikottiin Eurooppa-sopimuksen 10 artiklan 4 kohdan
             määräyksiä ja jonka mukaan lisäksi rikottiin Eurooppa-sopimuksen 25 artiklan
             määräyksiä vaikeuttamalla Puolan ja yhteisön välistä kauppaa, assosiaationeuvosto
             esittää päätelmänään, että väite on perusteltu ja sen vuoksi,
   ON PÄÄTTÄNYT SEURAAVAA:
                                                1 artikla
   Puola ei saa soveltaa toimenpiteitä sakkojen määräämiseksi erinäisiin maahantuontia
   harjoittaviin farmasia-alan yrityksiin kohdistuneiden, 1 päivän toukokuuta 2000 ja 9 päivän
   huhtikuuta 2002 välisen ajanjakson kattaneiden tutkimusten tulosten perusteella
   farmaseuttisten tuotteiden vakiohintojen ennalta vahvistamista koskevan lainsäädännön
   (31 päivänä maaliskuuta 2000 annettu valtiovarainministerin asetus velvollisuudesta soveltaa
   virallisia marginaaleja ja periaatteista vahvistettaessa ennalta myyntihintoja maahantuoduille
   valmiille lääkkeille, seerumeille, rokotteille ja ehkäisyvälineille) väitetyn rikkomisen vuoksi,
   koska kyseinen lainsäädäntö oli syrjivä ja sillä rikottiin sopimuksen määräyksiä.
                                                2 artikla
   Tämä päätös tulee voimaan sen tekemistä seuraavan kuukauden ensimmäisenä päivänä.
   Sitä sovelletaan 1 päivästä huhtikuuta 2004.
   Tehty Brysselissä […].
                                    Assosiaationeuvoston puolesta
                                             Puheenjohtaja
FI                                                  5                                               FI